Ericu950/Stoicheia-meter-silver huggingface dataset:
εἰρήνης γὰρ οὔσης ἀφύβριζεν εἰς ταῦτα καὶ σχολάζων ἐχρῆτο πρὸς τὰς ἡδονὰς ἀνειμένως αὑτῷ καὶ κατακόρως , ἐν δὲ τοῖς πολέμοις ὡς οἱ φύσει σώφρονες ἔνηφε 0 .
λέγεται δὲ τῆς Λαμίας ἀναφανδὸν ἤδη κρατούσης , τὸν Ἀντίγονον ὑπὸ τοῦ Δημητρίου καταφιλούμενον ἥκοντος ἀπὸ ξένης εἰπεῖν ἅμα γελῶντα , δοκεῖς Λαμιαν , ὦ παῖ , καταφιλεῖν .
πάλιν δέ ποτε πλείονας ἡμέρας ἐν πότοις γενομένου , καὶ πρόφασιν λέγοντος ὡς ῥεῦμα διοχλήσειεν αὐτόν , ἐπυθόμην , φάναι τὸν Ἀντίγονον , ἀλλὰ πότερον Θάσιον ἢ Χῖον ἦν τὸ ῥεῦμα ;
πυθόμενος δὲ αὖθις ἀσθενῶς ἔχειν αὐτὸν ἐβάδιζεν ὀψόμενος , καὶ τῶν καλῶν τινι περὶ θύρας ἀπήντησεν ·
εἰσελθὼν δὲ καὶ καθίσας παρ αὐτὸν ἥψατο τῆς χειρός ·
ἐκείνου δὲ εἰπόντος ὅτι νῦν ὁ πυρετὸς ἀποκεχώρηκεν , ἀμέλει , παιδίον , ἔφη , καὶ ἐμοὶ νῦν περὶ θύρας ἀπιὼν ἀπήντηκε .
ταῦτα δὲ οὕτω πρᾴως ἔφερε τοῦ Δημητρίου διὰ τὴν ἄλλην πρᾶξιν .
οἱ μὲν γὰρ Σκύθαι πίνοντες καὶ μεθυσκόμενοι παραψάλλουσι τὰς νευρὰς τῶν τόξων , οἷον ἐκλυόμενον ὑπὸ τῆς ἡδονῆς ἀνακαλούμενοι τὸν θυμόν , ἐκεῖνος δὲ τὰ μὲν ἡδονῇ διδοὺς ἁπλῶς ἑαυτόν , τὰ δὲ σπουδῇ , καὶ θάτερα τῶν ἑτέρων ἄκρατα μεταχειριζόμενος , οὐχ ἧττον ἦν δεινὸς ἐν ταῖς τοῦ πολέμου παρασκευαῖς .
ἀλλὰ καὶ παρασκευάσασθαι δύναμιν ἢ χρήσασθαι βελτίων ἐδόκει στρατηγὸς εἶναι , πάντα μὲν ἐκ περιουσίας ὑπάρχειν βουλόμενος ἐπὶ τὰς χρείας , τῆς δὲ περὶ τὰς ναῦς καὶ τὰ μηχανήματα μεγαλουργίας καὶ καθ ἡδονήν τινα τοῦ θεωρεῖν ἀπλήστως ἔχων .
εὐφυὴς γὰρ ὢν καὶ θεωρητικὸς οὐκ εἰς παιδιὰς οὐ δ εἰς διαγωγὰς ἀχρήστους ἔτρεψε τὸ φιλότεχνον , ὥσπερ ἄλλοι βασιλεῖς αὐλοῦντες καὶ ζωγραφοῦντες καὶ τορεύοντες 0 .
ἀέροπος γὰρ ὁ Μακεδὼν τραπέζια μικρὰ καὶ λυχνίδια τεκταινόμενος , ὁπότε σχολάζοι , διῆγεν .
ἄτταλος δὲ ὁ Φιλομήτωρ ἐκήπευε τὰς φαρμακώδεις βοτάνας , οὐ μόνον ὑοσκύαμον καὶ ἐλλέβορον , ἀλλὰ καὶ κώνειον καὶ ἀκόνιτον καὶ δορύκνιον , αὐτὸς ἐν τοῖς βασιλείοις σπείρων καὶ φυτεύων , ὀπούς τε καὶ καρπὸν αὐτῶν ἔργον πεποιημένος εἰδέναι καὶ κομίζεσθαι καθ ὥραν .
οἱ δὲ Πάρθων βασιλεῖς ἐσεμνύνοντο τὰς ἀκίδας τῶν βελῶν χαράττοντες αὐτοὶ καὶ παραθήγοντες .
ἀλλὰ μὴν Δημητρίου καὶ τὸ βάναυσον ἦν βασιλικόν , καὶ μέγεθος ἡ μέθοδος εἶχεν , ἅμα τῷ περιττῷ καὶ φιλοτέχνῳ τῶν ἔργων ὕψος τι διανοίας καὶ φρονήματος συνεκφερόντων , ὥστε μὴ μόνον γνώμης καὶ περιουσίας , ἀλλὰ καὶ χειρὸς ἄξια φαίνεσθαι βασιλικῆς .
μεγέθει μὲν γὰρ ἐξέπληττε καὶ τοὺς φίλους , κάλλει δὲ καὶ τοὺς πολεμίους ἔτερπε .
τοῦτο δὲ ἔτι μᾶλλον ἀληθῶς ἢ κομψῶς εἴρηται 0 .
καὶ τὰς μὲν ἑκκαιδεκήρεις αὐτοῦ καὶ τὰς πεντεκαιδεκήρεις ἐθαύμαζον ἑστῶτες οἱ πολέμιοι παρὰ τὴν γῆν αὐτῶν πλεούσας , αἱ δ ἑλεπόλεις ὡς θέαμα τοῖς πολιορκουμένοις ἦσαν , ὡς αὐτὰ τὰ πράγματα μαρτυρεῖ 0 .
λυσίμαχος μὲν γάρ , ἔχθιστος ὢν Δημητρίῳ τῶν βασιλέων καὶ πολιορκοῦντι Σόλους τοὺς Κιλικίους ἀντιτεταγμένος , ἔπεμψε παρακαλῶν ἐπιδεῖξαι τὰς μηχανὰς αὐτῷ καὶ τὰς ναῦς πλεούσας ·
ἐπιδείξαντος δὲ θαυμάσας ἀπῆλθε .
ῥόδιοι δὲ πολὺν χρόνον ὑπ αὐτοῦ πολιορκηθέντες , ἐπεὶ κατελύσαντο τὸν πόλεμον , ᾐτήσαντο τῶν μηχανῶν ἐνίας , ὅπως ὑπόμνημα τῆς ἐκείνου δυνάμεως ἅμα καὶ τῆς αὑτῶν ἀνδραγαθίας ἔχωσιν .
ἐπολέμησε δὲ Ῥοδίοις Πτολεμαίου συμμάχοις οὖσι , καὶ τὴν μεγίστην ἑλέπολιν τοῖς τείχεσι προσήγαγεν , ἧς ἕδρα μὲν ἦν τετράγωνος , ἑκάστην ἔχουσα τοῦ κάτω πλαισίου πλευρὰν ὀκτὼ καὶ τεσσαράκοντα πηχῶν , ἓξ δὲ καὶ ἑξήκοντα πηχῶν ὕψος εἶχεν , εἰς κορυφὴν συννεύουσα ταῖς ἄνω πλευραῖς στενωτέραν τῆς βάσεως .
ἔνδοθεν μὲν οὖν στέγαις διεπέφρακτο καὶ χώραις πολλαῖς , τὸ δὲ πρὸς τοὺς πολεμίους αὐτῆς μέτωπον ἀνέῳκτο καθ ἑκάστην στέγην θυρίσιν , καὶ διὰ τούτων ἐξέπιπτε βέλη παντοδαπά ·
μεστὴ γὰρ ἦν ἀνδρῶν μαχομένων πᾶσαν ἰδέαν μάχης .
καὶ τὸ μὴ κραδαινόμενον αὐτῆς μη δὲ κλινόμενον ἐν ταῖς κινήσεσιν , ἀλλ ὀρθὸν ἐν ἕδρᾳ καὶ ἀσάλευτον , ἰσορρόπως ἅμα ῥοίζῳ καὶ τόνῳ πολλῷ προχωροῦν , θάμβος ἅμα τῇ ψυχῇ καὶ χάριν τινα τῇ ὄψει τῶν θεωμένων παρεῖχε .
πρὸς δὲ τοῦτον τὸν πόλεμον αὐτῷ καὶ θώρακες ἐκομίσθησαν ἐκ Κύπρου δύο σιδηροῖ , μνῶν ὁλκῆς ἑκάτερος τεσσαράκοντα .
δυσπάθειαν δὲ καὶ ῥώμην αὐτῶν ἐπιδεικνύμενος ὁ τεχνίτης Ζωΐλος ἐκέλευσεν ἐξ εἴκοσι βημάτων ἀφεῖναι καταπελτικὸν βέλος , οὗ προσπεσόντος ἀρραγὴς διέμεινεν ὁ σίδηρος , ἀμυχὴν δὲ μόλις ἔσχεν ἀμβλεῖαν , οἷον ἀπὸ γραφείου .
τοῦτον αὐτὸς ἐφόρει ·
τὸν δ ἕτερον Ἄλκιμος ὁ Ἠπειρώτης , ἀνὴρ πολεμικώτατος τῶν σὺν αὐτῷ καὶ ῥωμαλεώτατος , ὃς μόνος ἐχρῆτο διταλάντῳ πανοπλίᾳ , τῶν ἄλλων χρωμένων ταλαντιαίᾳ 0 ·
καὶ μαχόμενος ἐν Ῥόδῳ περὶ τὸ θέατρον ἔπεσεν .
εὐρώστως δὲ καὶ τῶν Ῥοδίων ἀμυνομένων , οὐδὲν ἄξιον λόγου πράττων ὁ Δημήτριος ὅμως ἐθυμομάχει πρὸς αὐτούς , ὅτι , Φίλας τῆς γυναικὸς αὐτῷ γράμματα καὶ στρώματα καὶ ἱμάτια πεμψάσης , λαβόντες τὸ πλοῖον , ὥσπερ εἶχε , πρὸς Πτολεμαῖον ἀπέστειλαν , καὶ τὴν Ἀθηναίων οὐκ ἐμιμήσαντο φιλανθρωπίαν , οἳ Φιλίππου πολεμοῦντος αὐτοῖς γραμματοφόρους ἑλόντες τὰς μὲν ἄλλας ἀνέγνωσαν ἐπιστολάς , μόνην δὲ τὴν Ὀλυμπιάδος οὐκ ἔλυσαν , ἀλλ , ὥσπερ ἦν κατασεσημασμένη , πρὸς ἐκεῖνον ἀπέστειλαν .
οὐ μὴν ἀλλά , καίπερ ἐπὶ τούτῳ σφόδρα δηχθεὶς ὁ Δημήτριος , εὐθὺς παρασχόντας λαβὴν οὐχ ὑπέμεινεν ἀντιλυπῆσαι τοὺς Ῥοδίους .
ἔτυχε γὰρ αὐτοῖς ὁ Καύνιος Πρωτογένης γράφων τὴν περὶ τὸν Ἰάλυσον διάθεσιν , καὶ τὸν πίνακα μικρὸν ἀπολείποντα τοῦ τέλος ἔχειν ἔν τινι τῶν προαστείων ἔλαβεν ὁ Δημήτριος .
πεμψάντων δὲ κήρυκα τῶν Ῥοδίων καὶ δεομένων φείσασθαι καὶ μὴ διαφθεῖραι τὸ ἔργον , ἀπεκρίνατο τὰς τοῦ πατρὸς εἰκόνας ἂν ἐμπρῆσαι μᾶλλον ἢ τέχνης πόνον τοσοῦτον 0 .
ἑπτὰ γὰρ ἔτεσι λέγεται συντελέσαι τὴν γραφὴν ὁ Πρωτογένης .
καί φησιν ὁ Ἀπελλῆς οὕτως ἐκπλαγῆναι θεασάμενος τὸ ἔργον ὥστε καὶ φωνὴν ἐπιλιπεῖν αὐτόν , ὀψὲ δὲ εἰπεῖν ὅτι μέγας ὁ πόνος καὶ θαυμαστὸν τὸ ἔργον , οὐ μὴν ἔχειν γε χάριτας δι ἃς οὐρανοῦ ψαύειν τὰ ὑπ αὐτοῦ γραφόμενα 0 .
ταύτην μὲν οὖν τὴν γραφὴν εἰς τ αὐτὸ ταῖς ἄλλαις συνωσθεῖσαν ἐν Ῥώμῃ τὸ πῦρ ἐπενείματο .
τῶν δὲ Π̔οδίων κατεξανισταμένων τοῦ πολέμου , δεόμενον προφάσεως τὸν Δημήτριον Ἀθηναῖοι παραγενόμενοι διήλλαξαν ἐπὶ τῷ συμμαχεῖν Ῥοδίους Ἀντιγόνῳ καὶ Δημητρίῳ πλὴν ἐπὶ Πτολεμαῖον .
ἐκάλουν δὲ τὸν Δημήτριον οἱ Ἀθηναῖοι Κασάνδρου τὸ ἄστυ πολιορκοῦντος .
ὁ δὲ ναυσὶν ἐπιπλεύσας τριακοσίαις τριάκοντα καὶ πολλοῖς ὁπλίταις , οὐ μόνον ἐξήλασε τῆς Ἀττικῆς τὸν Κάσανδρον , ἀλλὰ καὶ φεύγοντα μέχρι Θερμοπυλῶν διώξας καὶ τρεψάμενος , Ἡράκλειαν ἔλαβεν , ἑκουσίως αὐτῷ προσθεμένην , καὶ τῶν Μακεδόνων ἑξακισχιλίους μεταβαλομένους πρὸς αὐτόν .
ἐπανιὼν δὲ τοὺς ἐντὸς Πυλῶν Ἕλληνας ἠλευθέρου , καὶ Βοιωτοὺς ἐποιήσατο συμμάχους , καὶ Κεγχρέας εἷλε ·
καὶ Φυλὴν καὶ Πάνακτον , ἐπιτειχίς ματα τῆς Ἀττικῆς ὑπὸ Κασάνδρου φρουρούμενα , καταστρεψάμενος ἀπέδωκε τοῖς Ἀθηναίοις .
οἱ δὲ καίπερ ἐκκεχυμένοι πρότερον εἰς αὐτὸν καὶ κατακεχρημένοι πᾶσαν φιλοτιμίαν , ἐξεῦρον ὅμως καὶ τότε πρόσφατοι καὶ καινοὶ ταῖς κολακείαις φανῆναι .
τὸν γὰρ ὀπισθόδομον τοῦ Παρθενῶνος ἀπέδειξαν αὐτῷ κατάλυσιν ·
κ ἀκεῖ δίαιταν εἶχε , τῆς Ἀθηνᾶς λεγομένης ὑποδέχεσθαι καὶ ξενίζειν αὐτόν , οὐ πάνυ κόσμιον ξένον οὐ δὲ ὡς παρθένῳ πρᾴως ἐπισταθμεύοντα .
καίτοι τὸν ἀδελφὸν αὐτοῦ Φίλιππον αἰσθόμενός ποτε ὁ πατὴρ ἐν οἰκίᾳ καταλύοντα τρεῖς ἐχούσῃ νέας γυναῖκας , πρὸς ἐκεῖνον μὲν οὐδὲν ἐφθέγξατο , παρόντος δὲ ἐκείνου , τὸν σταθμοδότην μεταπεμψάμενος , οὗτος , εἶπεν , οὐκ ἐξάξεις μου τὸν υἱὸν ἐκ τῆς στενοχωρίας ;
δημήτριος δέ , τὴν Ἀθηνᾶν αὐτῷ προσῆκον , εἰ δι ἄλλο μηδέν , ὥς γε πρεσβυτέραν ἀδελφὴν αἰσχύνεσθαι  τοῦτο γὰρ ἐβούλετο λέγεσθαι  , τοσαύτην ὕβριν εἰς παῖδας ἐλευθέρους καὶ γυναῖκας ἀστὰς κατεσκέδασε τῆς ἀκροπόλεως ὥστε δοκεῖν τότε μάλιστα καθαρεύειν τὸν τόπον , ὅτε Χρυσίδι καὶ Λαμίᾳ καὶ Δημοῖ καὶ Ἀντικύρᾳ , ταῖς πόρναις ἐκείναις , συνακολασταίνοι 0 .
τὰ μὲν οὖν ἄλλα σαφῶς ἀπαγγέλλειν οὐ πρέπει διὰ τὴν πόλιν , τὴν δὲ Δημοκλέους ἀρετὴν καὶ σωφροσύνην ἄξιόν ἐστι μὴ παρελθεῖν .
ἐκεῖνος γὰρ ἦν ἔτι παῖς ἄνηβος , οὐκ ἔλαθε δὲ τὸν Δημήτριον ἔχων τῆς εὐμορφίας τὴν ἐπωνυμίαν κατήγορον ·
ἐκαλεῖτο γὰρ Δημοκλῆς ὁ καλός .
ὡς δὲ πολλὰ πειρώντων καὶ διδόντων καὶ φοβούντων ὑπ οὐδενὸς ἡλίσκετο , τέλος δὲ φεύγων τὰς παλαίστρας καὶ τὸ γυμνάσιον εἴς τι βαλανεῖον ἰδιωτικὸν ἐφοίτα λουσόμενος , ἐπιτηρήσας τὸν καιρὸν ὁ Δημήτριος ἐπεισῆλθεν αὐτῷ μόνῳ .
καὶ ὁ παῖς , ὡς συνεῖδε τὴν περὶ αὑτὸν ἐρημίαν καὶ τὴν ἀνάγκην , ἀφελὼν τὸ πῶμα τοῦ χαλκώματος εἰς ζέον ὕδωρ ἐνήλατο καὶ διέφθειρεν αὑτόν , ἀνάξια μὲν παθών , ἄξια δὲ τῆς πατρίδος καὶ τοῦ κάλλους φρονήσας , οὐχ ὡς Κλεαίνετος ὁ Κλεομέδοντος , ὃς ὠφληκότι τῷ πατρὶ δίκην πεντήκοντα ταλάντων ἀφεθῆναι διαπραξάμενος καὶ γράμματα παρὰ Δημητρίου κομίσας πρὸς τὸν δῆμον οὐ μόνον ἑαυτὸν κατῄσχυνεν , ἀλλὰ καὶ τὴν πόλιν συνετάραξε 0 .
τὸν μὲν γὰρ Κλεομέδοντα τῆς δίκης ἀφῆκαν , ἐγράφη δὲ ψήφισμα μηδένα τῶν πολιτῶν ἐπιστολὴν παρὰ Δημητρίου κομίζειν .
ἐπεὶ δὲ ἀκούσας ἐκεῖνος οὐκ ἤνεγκε μετρίως , ἀλλ ἠγανάκτησε , δείσαντες αὖθις οὐ μόνον τὸ ψήφισμα καθεῖλον , ἀλλὰ καὶ τῶν εἰσηγησαμένων καὶ συνειπόντων τοὺς μὲν ἀπέκτειναν , τοὺς δὲ ἐφυγάδευσαν , ἔτι δὲ προσεψηφίσαντο δεδόχθαι τῷ δήμῳ τῶν Ἀθηναίων πᾶν , ὅ τι ἂν ὁ βασιλεὺς Δημήτριος κελεύσῃ , τοῦτο καὶ πρὸς θεοὺς ὅσιον καὶ πρὸς ἀνθρώπους εἶναι δίκαιον .
εἰπόντος δέ τινος τῶν καλῶν κ ἀγαθῶν ἀνδρῶν μαίνεσθαι τὸν Στρατοκλέα τοιαῦτα γράφοντα , Δημοχάρης ὁ Λευκονοεὺς μαίνοιτο μέντἄν , εἶπεν , εἰ μὴ μαίνοιτο .
πολλὰ γὰρ ὁ Στρατοκλῆς ὠφελεῖτο διὰ τὴν κολακείαν .
ὁ δὲ Δημοχάρης ἐπὶ τούτῳ διαβληθεὶς ἐφυγαδεύθη .
τοιαῦτα ἔπραττον Ἀθηναῖοι φρουρᾶς ἀπηλλάχθαι καὶ τὴν ἐλευθερίαν ἔχειν δοκοῦντες .
δημήτριος δὲ παρελθὼν εἰς Πελοπόννησον , οὐδενὸς ὑφισταμένου τῶν ἐναντίων , ἀλλὰ φευγόντων καὶ προϊεμένων τὰς πόλεις , προσηγάγετο τήν τε καλουμένην Ἀκτὴν καὶ Ἀρκαδίαν , πλὴν Μαντινείας , καὶ Ἄργος καὶ Σικυῶνα καὶ Κόρινθον ἐλύσατο τάλαντα δοὺς ἑκατὸν τοῖς φρουροῦσιν .
ἐν Ἄργει μὲν οὖν τῆς τῶν Ἡραίων ἑορτῆς καθηκούσης , ἀγωνοθετῶν καὶ συμπανηγυρίζων τοῖς Ἕλλησιν , ἔγημε τὴν Αἰακίδου θυγατέρα , τοῦ Μολοττῶν βασιλέως , ἀδελφὴν δὲ Πύρρου , Δηϊδάμειαν .
σικυωνίους δὲ φήσας παρὰ τὴν πόλιν οἰκεῖν τὴν πόλιν , ἔπεισεν οὗ νῦν οἰκοῦσι μετοικίσασθαι ·
τῷ δὲ τόπῳ καὶ τ οὔνομα τὴν πόλιν συμμεταβαλοῦσαν ἀντὶ Σικυῶνος Δημητριάδα προσηγόρευσεν .
ἐν δὲ Ἰσθμῷ κοινοῦ συνεδρίου γενομένου καὶ πολλῶν ἀνθρώπων συνελθόντων , ἡγεμὼν ἀνηγορεύθη τῆς Ἑλλάδος , ὡς πρότερον οἱ περὶ Φίλιππον καὶ Ἀλέξανδρον 0 ·
ὧν ἐκεῖνος οὐ παρὰ μικρὸν ἐνόμιζεν ἑαυτὸν εἶναι βελτίονα , τῇ τύχῃ τῇ παρούσῃ καὶ τῇ δυνάμει τῶν πραγμάτων ἐπαιρόμενος .
ἀλέξανδρος γοῦν οὐδένα τῶν ἄλλων βασιλέων ἀπεστέρησε τῆς ὁμωνυμίας , οὐ δὲ αὑτὸν ἀνεῖπε βασιλέων βασιλέα , καίτοι πολλοῖς τὸ καλεῖσθαι καὶ εἶναι βασιλέας αὐτὸς δεδωκώς ·
ἐκεῖνος δὲ χλευάζων καὶ γελῶν τοὺς ἄλλον τινὰ πλὴν τοῦ πατρὸς καὶ αὐτοῦ βασιλέα προσαγορεύοντας , ἡδέως ἤκουε τῶν παρὰ πότον ἐπιχύσεις λαμβανόντων Δημητρίου βασιλέως , Σελεύκου δὲ ἐλεφαντάρχου , Πτολεμαίου δὲ ναυάρχου , Λυσιμάχου δὲ γαζοφύλακος , Ἀγαθοκλέους δὲ τοῦ Σικελιώτου νησιάρχου .
τούτων δὲ πρὸς τοὺς βασιλεῖς ἐκφερομένων οἱ μὲν ἄλλοι βασιλεῖς κατεγέλων , Λυσίμαχος δ ἠγανάκτει μόνος εἰ σπάδοντα νομίζει Δημήτριος αὐτόν ·
ἐπιεικῶς γὰρ εἰώθεισαν εὐνούχους ἔχειν γαζοφύλακας .
ἦν δὲ καὶ πάντων ἀπεχθέστατος ὁ Λυσίμαχος αὐτῷ , καὶ λοιδορῶν εἰς τὸν ἔρωτα τῆς Λαμίας ἔλεγε νῦν πρῶτον ἑωρακέναι πόρνην προερχομένην ἐκ τραγικῆς σκηνῆς ·
ὁ δὲ Δημήτριος ἔφη τὴν ἑαυτοῦ πόρνην σωφρονεστέραν εἶναι τῆς ἐκείνου Πηνελόπης .
τότε δ οὖν ἀναζευγνύων εἰς τὰς Ἀθήνας ἔγραψεν ὅτι βούλεται παραγενόμενος εὐθὺς μυηθῆναι καὶ τὴν τελετὴν ἅπασαν ἀπὸ τῶν μικρῶν ἄχρι τῶν ἐποπτικῶν παραλαβεῖν .
τοῦτο δὲ οὐ θεμιτὸν ἦν οὐ δὲ γεγονὸς πρότερον , ἀλλὰ τὰ μικρὰ τοῦ Ἀνθεστηριῶνος ἐτελοῦντο , τὰ δὲ μεγάλα τοῦ Βοηδρομιῶνος 0 ·
ἐπώπτευον δὲ τ οὐλάχιστον ἀπὸ τῶν μεγάλων ἐνιαυτὸν διαλείποντες .
ἀναγνωσθέντων δὲ τῶν γραμμάτων μόνος ἐτόλμησεν ἀντειπεῖν Πυθόδωρος ὁ δᾳδοῦχος , ἐπέρανε δὲ οὐδέν ·
ἀλλὰ Στρατοκλέους γνώμην εἰπόντος Ἀνθεστηριῶνα τὸν Μουνυχιῶνα ψηφισαμένους καλεῖν καὶ νομίζειν , ἐτέλουν τῷ Δημητρίῳ τὰ πρὸς Ἄγραν ·
καὶ μετὰ ταῦτα πάλιν ἐξ Ἀνθεστηριῶνος ὁ Μουνυχιὼν γενόμενος Βοηδρομιὼν ἐδέξατο τὴν λοιπὴν τελετήν , ἅμα καὶ τὴν ἐποπτείαν τοῦ Δημητρίου προσεπιλαβόντος .
διὸ καὶ Φιλιππίδης τὸν Στρατοκλέα λοιδορῶν ἐποίησεν ·
ὁ τὸν ἐνιαυτὸν συντεμὼν εἰς μῆν ἕνα , καὶ περὶ τῆς ἐν τῷ Παρθενῶνι κατασκηνώσεως 0 ·
ὁ τὴν ἀκρόπολιν πανδοκεῖον ὑπολαβὼν καὶ τὰς ἑταίρας εἰσαγαγὼν τῇ παρθένῳ 0 .
πολλῶν δὲ γενομένων ἐν τῇ πόλει τότε πλημμελημάτων καὶ παρανομημάτων ἐκεῖνο μάλιστα λέγεται λυπῆσαι τοὺς Ἀθηναίους , ὅτι διακόσια καὶ πεντήκοντα τάλαντα πορίσαι ταχὺ καὶ δοῦναι προσταχθὲν αὐτοῖς καὶ τῆς εἰσπράξεως συντόνου καὶ ἀπαραιτήτου γενομένης , ἰδὼν ἠθροισμένον τὸ ἀργύριον ἐκέλευσε Λαμίᾳ καὶ ταῖς περὶ αὐτὴν ἑταίραις εἰς σμῆγμα δοθῆναι .
ἡ γὰρ αἰσχύνη τῆς ζημίας καὶ τὸ ῥῆμα τοῦ πράγματος μᾶλλον ἠνώχλησε τοὺς ἀνθρώπους .
ἔνιοι δὲ τοῦτο Θετταλοῖς , οὐκ Ἀθηναίοις , ὑπ αὐτοῦ συμβῆναι λέγουσι .
χωρὶς δὲ τούτων αὐτὴ καθ ἑαυτὴν ἡ Λάμια τῷ βασιλεῖ παρασκευάζουσα δεῖπνον ἠργυρολόγησε πολλούς .
καὶ τὸ δεῖπνον οὕτως ἤνθησε τῇ δόξῃ διὰ τὴν πολυτέλειαν ὥστε ὑπὸ Λυγκέως τοῦ Σαμίου συγγεγράφθαι .
διὸ καὶ τῶν κωμικῶν τις οὐ φαύλως τὴν Λάμιαν Ἑλέπολιν ἀληθῶς προσεῖπε .
δημοχάρης δ ὁ Σόλιος τὸν Δημήτριον αὐτὸν ἐκάλει Μῦθον ·
εἶναι γὰρ αὐτῷ καὶ Λάμιαν .
οὐ μόνον δὲ ταῖς γαμεταῖς , ἀλλὰ καὶ τοῖς φίλοις τοῦ Δημητρίου ζῆλον καὶ φθόνον εὐημεροῦσα καὶ στεργομένη παρεῖχεν .
ἀφίκοντο γοῦν τινες παρ αὐτοῦ κατὰ πρεσβείαν πρὸς Λυσίμαχον , οἷς ἐκεῖνος ἄγων σχολὴν ἐπέδειξεν ἔν τε τοῖς μηροῖς καὶ τοῖς βραχίοσιν ὠτειλὰς βαθείας ὀνύχων λεοντείων ·
καὶ διηγεῖτο τὴν γενομένην αὐτῷ μάχην πρὸς τὸ θηρίον , ὑπὸ Ἀλεξάνδρου συγκαθειρχθέντι τοῦ βασιλέως .
οἱ δὲ γελῶντες ἔφασαν καὶ τὸν αὑτῶν βασιλέα δεινοῦ θηρίου δήγματα φέρειν ἐν τῷ τραχήλῳ , Λαμίας .
ἦν δὲ θαυμαστὸν ὅτι τῆς φίλας ἐν ἀρχῇ τὸ μὴ καθ ἡλικίαν δυσχεραίνων , ἥττητο τῆς Λαμίας , καὶ τοσοῦτον ἤρα χρόνον , ἤδη παρηκμακυίας .
δημὼ γοῦν , ἡ ἐπικαλουμένη Μανία , παρὰ δεῖπνον αὐλούσης τῆς Λαμίας καὶ τοῦ Δημητρίου πυθομένου , τί σοι δοκεῖ ;
γραῦς , εἶπεν , ὦ βασιλεῦ .
πάλιν δὲ τραγημάτων παρατεθέντων κ ἀκείνου πρὸς αὐτὴν εἰπόντος , ὁρᾷς ὅσα μοι Λάμια πέμπει ;
πλείονα , ἔφη , πεμφθήσεταί σοι παρὰ τῆς ἐμῆς μητρός , ἐὰν θέλῃς καὶ μετ αὐτῆς καθεύδειν .
ἀπομνημονεύεται δὲ τῆς Λαμίας καὶ πρὸς τὴν λεγομένην Βοκχώρεως κρίσιν ἀντίρρησις .
ἐπεὶ γάρ τις ἐρῶν ἐν Αἰγύπτῳ τῆς ἑταίρας Θώνιδος ᾐτεῖτο συχνὸν χρυσίον , εἶτα κατὰ τοὺς ὕπνους δόξας αὐτῇ συγγενέσθαι τῆς ἐπιθυμίας ἐπαύσατο , δίκην ἔλαχεν ἡ Θωνὶς αὐτῷ τοῦ μισθώματος .
ἀκούσας δὲ τὸν λόγον ὁ Βόκχωρις ἐκέλευσε τὸν ἄνθρωπον ὅσον ᾐτήθη χρυσίον ἠριθμημένον ἐν τῷ ἀγγείῳ διαφέρειν δεῦρο κ ᾀκεῖσε τῇ χειρί , τὴν δὲ ἑταίραν ἔχεσθαι τῆς σκιᾶς , ὡς τὴν δόξαν τῆς ἀληθείας σκιὰν οὖσαν .
οὐκ ᾤετο ταύτην εἶναι τὴν κρίσιν ἡ Λάμια δικαίαν ·
οὐ γὰρ ἀπέλυσεν ἡ σκιὰ τῆς ἐπιθυμίας τοῦ ἀργυρίου τὴν ἑταίραν , τὸ δὲ ὄναρ ἔπαυσεν ἐρῶντα τὸν νεανίσκον .
ταῦτα μὲν οὖν περὶ Λαμίας 0 .
τὴν δὲ διήγησιν , ὥσπερ ἐκ κωμικῆς σκηνῆς , πάλιν εἰς τραγικὴν μετάγουσιν αἱ τύχαι καὶ αἱ πράξεις τοῦ ἀνδρὸς ὃν διηγούμεθα 0 .
τῶν γὰρ ἄλλων βασιλέων ἁπάντων συνισταμένων ἐπὶ τὸν Ἀντίγονον καὶ συμφερόντων εἰς τ αὐτὸ τὰς δυνάμεις , ἀπῆρεν ὁ Δημήτριος ἐκ τῆς Ἑλλάδος , καὶ τῷ πατρὶ συμμίξας φιλοτιμουμένῳ παρ ἡλικίαν πρὸς τὸν πόλεμον , ἔτι μᾶλλον αὐτὸς ἐπερρώσθη .
καίτοι δοκεῖ γε Ἀντίγονος , εἰ μικρῶν τινων ὑφεῖτο καὶ τῆς ἄγαν φιλαρχίας ἐχάλασε , μέχρι παντὸς ἂν αὑτῷ διαφυλάξαι κ ἀκείνῳ καταλιπεῖν τὸ πρῶτον εἶναι .
φύσει δὲ βαρὺς ὢν καὶ ὑπερόπτης , καὶ τοῖς λόγοις οὐχ ἧττον ἢ τοῖς πράγμασι τραχύς , πολλοὺς καὶ νέους καὶ δυνατοὺς ἄνδρας ἐξηγρίαινε καὶ παρώξυνε 0 1 ·
καὶ τήν γε τότε σύστασιν καὶ κοινωνίαν αὐτῶν ἔλεγεν ὥσπερ ὀρνίθων σπερμολόγων συνδρομὴν ἑνὶ λίθῳ καὶ ψόφῳ συνδιαταράξειν 0 .
ἦγε δὲ πεζοὺς μὲν ἑπτακισμυρίων πλείους , ἱππεῖς δὲ μυρίους , ἐλέφαντας δὲ ἑβδομήκοντα πέντε , τῶν ἐναντίων ἐχόντων πεζοὺς μὲν ἑξακισμυρίους καὶ τετρακισχιλίους , ἱππεῖς δὲ πεντακοσίους τῶν ἐκείνου πλείονας , ἐλέφαντας δὲ τετρακοσίους , ἅρματα δὲ ἑκατὸν εἴκοσι 0 1 .
γενομένῳ δ ἐγγὺς αὐτῶν τροπὴν ἔσχεν ἡ διάνοια τῆς ἐλπίδος μᾶλλον ἢ τῆς γνώμης 0 .
ὑψηλὸς γὰρ εἶναι καὶ γαῦρος εἰωθὼς ἐν τοῖς ἀγῶσι καὶ χρώμενος φωνῇ τε μεγάλῃ καὶ λόγοις σοβαροῖς , πολλάκις δὲ καὶ τῷ παρασκῶψαί τι καὶ γελοῖον εἰπεῖν τῶν πολεμίων ἐν χερσὶν ὄντων ἐπιδειξάμενος εὐστάθειαν καὶ καταφρόνησιν , τότε σύννους ἑωρᾶτο καὶ σιωπηλὸς τὰ πολλά , καὶ τὸν υἱὸν ἀπέδειξε τῷ πλήθει καὶ συνέστησε διάδοχον .
ὃ δὲ μάλιστα πάντες ἐθαύμασαν , ἐν τῇ σκηνῇ μόνος διελέχθη πρὸς αὐτόν , οὐκ εἰθισμένος ἔχειν οὐ δὲ πρὸς ἐκεῖνον ἀπορρήτους κοινολογίας , ἀλλὰ ἴδιος ὢν γνώμῃ , εἶτα προστάττων φανερῶς καὶ χρώμενος οἷς βουλεύσαιτο καθ ἑαυτόν .
λέγεται γοῦν μειράκιον ἔτι ὄντα τὸν Δημήτριον αὐτοῦ πυθέσθαι πότε μέλλουσιν ἀναζευγνύειν ·
τὸν δὲ εἰπεῖν πρὸς ὀργήν ·
ἀγωνιᾷς μὴ μόνος σὺ τῆς σάλπιγγος οὐκ ἀκούσῃς ;
τότε μέντοι καὶ σημεῖα μοχθηρὰ κατεδουλοῦτο τὴν γνώμην αὐτῶν .
δημήτριος μὲν γὰρ ἔδοξε κατὰ τοὺς ὕπνους Ἀλέξανδρον ὡπλισμένον λαμπρῶς ἐρωτᾶν ὁποῖόν τι σύνθημα διδόναι πρὸς τὴν μάχην μέλλουσιν ·
αὐτοῦ δὲ φήσαντος , Δία καὶ Νίκην ἄπειμι τοίνυν , φάναι , πρὸς τοὺς ἐναντίους ·
ἐκεῖνοι γάρ με παραλαμβάνουσιν .
ἀντίγονος δὲ παραταττομένης ἤδη τῆς φάλαγγος ἐξιὼν προσέπταισεν , ὥστε πεσεῖν ὅλως ἐπὶ στόμα καὶ διατεθῆναι χαλεπῶς ·
ἀναστὰς δὲ καὶ τὰς χεῖρας ἀνατείνας πρὸς τὸν οὐρανὸν ᾐτήσατο νίκην παρὰ τῶν θεῶν ἢ θάνατον ἀναίσθητον πρὸ τῆς ἥττης .
γενομένης δὲ τῆς μάχης ἐν χερσὶ Δημήτριος ἔχων τοὺς πλείστους καὶ κρατίστους τῶν ἱππέων Ἀντιόχῳ τῷ Σελεύκου συνέπεσε , καὶ μέχρι τροπῆς τῶν πολεμίων λαμπρῶς ἀγωνισάμενος ἐν τῇ διώξει σοβαρᾷ καὶ φιλοτίμῳ παρὰ καιρὸν γενομένῃ τὴν νίκην διέφθειρεν .
αὐτὸς μὲν γὰρ οὐκ ἔσχε πάλιν ἀναστρέψας συμμῖξαι τοῖς πεζοῖς τῶν ἐλεφάντων ἐν μέσῳ γενομένων , τὴν δὲ φάλαγγα γυμνὴν ἱππέων κατιδόντες οἱ περι Σέλευκον οὐκ ἐνέβαλον μέν , ὡς δὲ ἐμβαλοῦντες ἐφόβουν καὶ περιήλαυνον , μεταβάλλεσθαι διδόντες αὐτοῖς ·
πολὺ γὰρ μέρος ἀπορραγὲν ἑκουσίως μετεχώρησε πρὸς ἐκείνους , τὸ δὲ λοιπὸν ἐτράπη .
φερομένων δὲ πολλῶν ἐπὶ τὸν Ἀντίγονον καί τινος τῶν περὶ αὐτὸν εἰπόντος , ἐπὶ σὲ οὗτοι , βασιλεῦ , τίνα γάρ , εἶπε , πλὴν ἐμοῦ σκοπὸν ἔχουσιν ;
ἀλλὰ Δημήτριος ἀφίξεται βοηθῶν .
καὶ τοῦτο μέχρι παντὸς ἐλπίζων καὶ περισκοπῶν τὸν υἱὸν ἅμα πολλῶν ἀκοντισμάτων εἰς αὐτὸν ἀφεθέντων ἔπεσε ·
καὶ τῶν ἄλλων ἀπολιπόντων ὀπαδῶν καὶ φίλων μόνος παρέμεινε τῷ νεκρῷ Θώραξ ὁ Λαρισσαῖος .
οὕτω δὲ κριθείσης τῆς μάχης , οἱ μὲν νενικηκότες βασιλεῖς τὴν ὑπ Ἀντιγόνῳ καὶ Δημητρίῳ πᾶσαν ἀρχὴν ὥσπερ μέγα σῶμα κατακόπτοντες ἐλάμβανον μερίδας , καὶ προσδιενείμαντο τὰς ἐκείνων ἐπαρχίας αἷς εἶχον αὐτοὶ πρότερον 0 .
δημήτριος δὲ μετὰ πεντακισχιλίων πεζῶν καὶ τετρακισχιλίων ἱππέων φεύγων καὶ συντόνως ἐλάσας εἰς Ἔφεσον , οἰομένων ἁπάντων ἀποροῦντα χρημάτων αὐτὸν οὐκ ἀφέξεσθαι τοῦ ἱεροῦ , φοβηθεὶς τοὺς στρατιώτας μὴ τοῦτο ποιήσωσιν , ἀνέστη διὰ ταχέων , καὶ τὸν πλοῦν ἐπὶ τῆς Ἑλλάδος ἐποιεῖτο , τῶν λοιπῶν ἐλπίδων ἐν Ἀθηναίοις ἔχων τὰς μεγίστας .
καὶ γὰρ καὶ ναῦς ἐκεῖ καὶ χρήματα καὶ γυναῖκα Δηϊδάμειαν ἐτύγχανε καταλελοιπώς , καὶ βεβαιοτέραν οὐκ ἐνόμιζε καταφυγὴν εἶναι τοῖς πράγμασι τῆς Ἀθηναίων εὐνοίας .
ὅθεν ἐπεὶ γενομένῳ περὶ τὰς Κυκλάδας αὐτῷ πρέσβεις Ἀθηναίων ἀπήντησαν ἀπέχεσθαι τῆς πόλεως παρακαλοῦντες , ὡς ἐψηφισμένου τοῦ δήμου μηδένα δέχεσθαι τῇ πόλει τῶν βασιλέων , τὴν δὲ Δηϊδάμειαν εἰς Μέγαρα ἐξέπεμψαν μετὰ τιμῆς καὶ πομπῆς πρεπούσης , τοῦ καθεστηκότος ἐξέστη δι ὀργὴν αὐτοῦ , καίπερ ἐνηνοχὼς ῥᾷστα τὴν ἄλλην ἀτυχίαν καὶ γεγονὼς ἐν τοιαύτῃ μεταβολῇ πραγμάτων οὐ ταπεινὸς οὐ δ ἀγεννής .
ἀλλὰ τὸ παρ ἐλπίδα διεψεῦσθαι τῶν Ἀθηναίων καὶ τὴν δοκοῦσαν εὔνοιαν ἐξεληλέγχθαι τοῖς πράγμασι κενὴν καὶ πεπλασμένην οὖσαν ὀδυνηρὸν ἦν αὐτῷ .
τὸ γὰρ φαυλότατον , ὡς ἔοικεν , εὐνοίας ὄχλων βασιλεῦσι καὶ δυνάσταις τεκμήριόν ἐστιν ὑπερβολὴ τιμῶν , ἧς ἐν τῇ προαιρέσει τῶν ἀποδιδόντων ἐχούσης τὸ καλὸν ἀφαιρεῖ τὴν πίστιν ὁ φόβος ·
τὰ γὰρ αὐτὰ καὶ δεδιότες ψηφίζονται καὶ φιλοῦντες .
διόπερ οἱ νοῦν ἔχοντες οὐκ εἰς ἀνδριάντας οὐ δὲ γραφὰς οὐ δὲ ἀποθεώσεις , ἀλλὰ μᾶλλον εἰς τὰ ἔργα καὶ τὰς πράξεις τὰς ἑαυτῶν ἀποβλέποντες ἢ πιστεύουσιν , ὡς τιμαῖς , ἢ ἀπιστοῦσιν , ὡς ἀνάγκαις 0 1 ·
ὡς οἵ γε δῆμοι πολλάκις ἐν αὐταῖς μάλιστα ταῖς τιμαῖς μισοῦσι τοὺς ἀμέτρως καὶ ὑπερόγκως καὶ παρ ἀκόντων λαμβάνοντας .
ὁ γοῦν Δημήτριος τότε δεινὰ μὲν ἡγούμενος πάσχειν , ἀδύνατος δὲ ὢν ἀμύνασθαι , προσέπεμψε τοῖς Ἀθηναίοις ἐγκαλῶν μετρίως , ἀξιῶν δὲ τὰς ναῦς ἀπολαβεῖν , ἐν αἷς ἦν καὶ ἡ τρισκαιδεκήρης .
κομισάμενος δὲ παρέπλευσεν εἰς Ἰσθμόν , καὶ τῶν πραγμάτων αὐτῷ κακῶς ἐχόντων  ἐξέπιπτον γὰρ ἑκασταχόθεν αἱ φρουραὶ καὶ μεθίστατο πάντα πρὸς τοὺς πολεμίους  ἀπολιπὼν ἐπὶ τῆς Ἑλλάδος Πύρρον αὐτὸς ἄρας ἐπὶ τὴν Χερρόνησον ἔπλευσε ·
καὶ κακῶς ἅμα ποιῶν Λυσίμαχον ὠφέλει καὶ συνεῖχε τὴν περὶ αὑτὸν δύναμιν , ἀρχομένην ἀναλαμβάνειν καὶ γίνεσθαι πάλιν οὐκ εὐκαταφρόνητον .
ὁ δὲ Λυσίμαχος ὑπὸ τῶν ἄλλων βασιλέων ἠμελεῖτο , μηδὲν ἐπιεικέστερος ἐκείνου δοκῶν εἶναι , τῷ δὲ μᾶλλον ἰσχύειν καὶ φοβερώτερος 0 .
οὐ πολλῷ δὲ ὕστερον Σέλευκος ἐμνᾶτο πέμπων τὴν Δημητρίου καὶ Φίλας θυγατέρα Στρατονίκην , ἔχων μὲν ἐξ Ἀπάμας τῆς Περσίδος υἱὸν Ἀντίοχον , οἰόμενος δὲ τὰ πράγματα καὶ διαδόχοις ἀρκεῖν πλείοσι , καὶ δεῖσθαι τῆς πρὸς ἐκεῖνον οἰκειότητος , ἐπεὶ καὶ Λυσίμαχον ἑώρα τῶν Πτολεμαίου θυγατέρων τὴν μὲν ἑαυτῷ , τὴν δὲ Ἀγαθοκλεῖ τῷ υἱῷ λαμβάνοντα .
δημητρίῳ δ ἦν ἀνέλπιστος εὐτυχία κηδεῦσαι Σελεύκω .
καὶ τὴν κόρην ἀναλαβὼν ἔπλει ταῖς ναυσὶ πάσαις εἰς Συρίαν , τῇ τε ἄλλῃ γῇ προσέχων ἀναγκαίως καὶ τῆς Κιλικίας ἁπτόμενος , ἣν Πλείσταρχος εἶχε μετὰ τὴν πρὸς Ἀντίγονον μάχην ἐξαίρετον αὐτῷ δοθεῖσαν ὑπὸ τῶν βασιλέων ·
ἦν δὲ Κασάνδρου Πλείσταρχος ἀδελφός .
ἀδικεῖσθαι δὲ τὴν χώραν αὑτοῦ νομίζων ὑπὸ Δημητρίου κατὰ τὰς ἀποβάσεις , καὶ μέμψασθαι βουλόμενος τὸν Σέλευκον ὅτι τῷ κοινῷ διαλλάττεται πολεμίῳ δίχα τῶν ἄλλων βασιλέων , ἀνέβη πρὸς αὐτόν .
αἰσθόμενος δὲ τοῦτο Δημήτριος ὥρμησεν ἀπὸ θαλάσσης ἐπὶ Κυΐνδων ·
καὶ τῶν χρημάτων εὑρὼν ἔτι λοιπὰ χίλια καὶ διακόσια τάλαντα , ταῦτα συσκευασάμενος καὶ φθάσας ἐμβαλέσθαι διὰ ταχέων ἀνήχθη .
καὶ παρούσης ἤδη Φίλας τῆς γυναικὸς αὐτῷ περὶ Ῥωσσὸν ἀπήντησε Σέλευκος .
καὶ τὴν ἔντευξιν εὐθὺς ἄδολον καὶ ἀνύποπτον καὶ βασιλικὴν ἐποιοῦντο , πρότερον μὲν Σέλευκος ἑστιάσας ἐπὶ σκηνῆς ἐν τῷ στρατοπέδῳ Δημήτριον , αὖθις δὲ Δημήτριος ἐκεῖνον ἐν τῇ τρισκαιδεκήρει δεξάμενος 0 .
ἦσαν δὲ καὶ σχολαὶ καὶ κοινολογίαι καὶ συνδιημερεύσεις ἀφρούρων καὶ ἀνόπλων , ἄχρι οὗ Σέλευκος τὴν Στρατονίκην ἀναλαβὼν λαμπρῶς εἰς Ἀντιόχειαν ἀνέβη .
δημήτριος δὲ Κιλικίαν κατέσχε , καὶ Φίλαν τὴν γυναῖκα πρὸς Κάσανδρον ἔπεμψε τὸν ἀδελφόν , ἀπολυσομένην τὰς Πλειστάρχου κατηγορίας .
ἐν δὲ τούτῳ Δηϊδάμεια πλεύσασα πρὸς αὐτὸν ἀπὸ τῆς Ἑλλάδος καὶ συγγενομένη χρόνον οὐ πολὺν ἐξ ἀρρωστίας τινὸς ἐτελεύτησε .
γενομένης δὲ πρὸς Πτολεμαῖον διὰ Σελεύκου φιλίας αὐτῷ , ὡμολογήθη Πτολεμαΐδα τὴν Πτολεμαίου θυγατέρα λαβεῖν αὐτὸν γυναῖκα .
καὶ ταῦτα μὲν ἀστεῖα τοῦ Σελεύκου 0 .
κιλικίαν δὲ ἀξιῶν χρήματα λαβόντα παραδοῦναι Δημήτριον , ὡς οὐκ ἔπειθε , Σιδῶνα καὶ Τύρον ἀπαιτῶν πρὸς ὀργὴν ἐδόκει βίαιος εἶναι καὶ δεινὰ ποιεῖν , εἰ τὴν ἀπ Ἰνδῶν ἄχρι τῆς κατὰ Συρίαν θαλάσσης ἅπασαν ὑφ αὑτῷ πεποιημένος οὕτως ἐνδεής ἐστιν ἔτι πραγμάτων καὶ πτωχὸς ὡς ὑπὲρ δυεῖν πόλεων ἄνδρα κηδεστὴν καὶ μεταβολῇ τύχης κεχρημένον ἐλαύνειν , λαμπρὰν τῷ Πλάτωνι μαρτυρίαν διδοὺς διακελευομένῳ μὴ τὴν οὐσίαν πλείω , τὴν δὲ ἀπληστίαν ποιεῖν ἐλάσσω τόν γε βουλόμενον ὡς ἀληθῶς εἶναι πλούσιον , ὡς ὅ γε μὴ παύων φιλοπλουτίαν , οὗτος οὔ τε πενίας οὔ τε ἀπορίας ἀπήλλακται 0 .
οὐ μὴν ὑπέπτηξε Δημήτριος , ἀλλὰ φήσας οὐ δ ἂν μυριάκις ἡττηθῇ μάχας ἄλλας ἐν Ἴψῳ γαμβρὸν ἀγαπήσειν ἐπὶ μισθῷ Σέλευκον , τὰς μὲν πόλεις ἐκρατύνατο φρουραῖς , αὐτὸς δὲ πυθόμενος Λαχάρη στασιάζουσιν Ἀθηναίοις ἐπιθέμενον τυραννεῖν , ἤλπιζε ῥᾳδίως ἐπιφανεὶς λήψεσθαι τὴν πόλιν .
καὶ τὸ μὲν πέλαγος ἀσφαλῶς διεπεραιώθη μεγάλῳ στόλῳ , παρὰ δὲ τὴν Ἀττικὴν παραπλέων ἐχειμάσθη καὶ τὰς πλείστας ἀπέβαλε τῶν νεῶν , καὶ συνδιεφθάρη πλῆθος ἀνθρώπων οὐκ ὀλίγον .
αὐτὸς δὲ σωθεὶ͂ς ἥψατο μέν τινος πολέμου πρὸς τοὺς Ἀθηναίους , ὡς δ οὐδὲν ἐπέραινε , πέμψας ναυτικὸν αὖθις ἀθροίσοντας αὐτὸς εἰς Πελοπόννησον παρῆλθε καὶ Μεσσήνην ἐπολιόρκει .
καὶ προσμαχόμενος τοῖς τείχεσιν ἐκινδύνευσε , καταπελτικοῦ βέλους εἰς τὸ πρόσωπον αὐτῷ καὶ τὸ στόμα διὰ τῆς σιαγόνος ἐμπεσόντος .
ἀναληφθεὶς δὲ καὶ πόλεις τινὰς ἀφεστώσας προσαγαγόμενος πάλιν εἰς τὴν Ἀττικὴν ἐνέβαλε , καὶ κρατήσας Ἐλευσῖνος καὶ Ῥαμνοῦντος ἔφθειρε τὴν χώραν , καὶ ναῦν τινα λαβὼν ἔχουσαν σῖτον καὶ εἰσάγουσαν τοῖς Ἀθηναίοις ἐκρέμασε τὸν ἔμπορον καὶ τὸν κυβερνήτην , ὥστε τῶν ἄλλων ἀποτρεπομένων διὰ φόβον σύντονον λιμὸν ἐν ἄστει γενέσθαι , πρὸς δὲ τῷ λιμῷ καὶ τῶν ἄλλων ἀπορίαν .
ἁλῶν γοῦν μέδιμνον ὠνοῦντο τετταράκοντα δραχμῶν , ὁ δὲ τῶν πυρῶν μόδιος ὤνιος ἦν τριακοσίων .
μικρὰν δὲ τοῖς Ἀθηναίοις ἀναπνοὴν παρέσχον ἑκατὸν πεντήκοντα νῆες φανεῖσαι περὶ Αἴγιναν , ἃς ἔπεμψεν ἐπικούρους αὐτοῖς Πτολεμαῖος .
εἶτα Δημητρίῳ πολλῶν μὲν ἐκ Πελοποννήσου , πολλῶν δὲ ἀπὸ Κύπρου νεῶν παραγενομένων , ὥστε συμπάσας ἀθροισθῆναι τριακοσίας , ἔφυγον ἄραντες οἱ Πτολεμαίου , καὶ Λαχάρης ὁ τύραννος ἀπέδρα προέμενος τὴν πόλιν .
οἱ δὲ Ἀθηναῖοι , καίπερ ψηφισάμενοι θάνατον εἰ μνησθείη τις εἰρήνης καὶ διαλλαγῆς πρὸς Δημήτριον , εὐθὺς ἀνεῴγνυσαν τὰς ἐγγὺς πύλας καὶ πρέσβεις ἔπεμπον , οὐδὲν μὲν ἀπ ἐκείνου χρηστὸν προσδοκῶντες , ἐκβιαζομένης δὲ τῆς ἀπορίας , ἐν ᾗ δυσχερῶν πολλῶν συμπεσόντων λέγεταί τι καὶ τοιοῦτον γενέσθαι ·